kardosdrur/scandi-wiki huggingface dataset:
Dick Nelson

Richard Longhi Monnefeldt Christensen (eller Monefeldt) bedre kendt under Dick Nelson (4. september 1880 på Frederiksberg – 4. juli 1922 i København) var en dansk professionel bokser. Dick Nelson regnes sammen med Battling Nelson og Kid Williams som én af de største danske boksere fra starten af 1900-tallet. 

Dick Nelson debuterede som professionel bokser i København den 21. maj 1905 mod veteranen George Dixon, der som tidligere succesfuld verdensmester i fjervægt havde erfaring fra 133 kampe. Efter 10 omgange blev kampen erklæret uafgjort. Dick Nelson vandt næste kamp i København over debutanten Holger Hansen, og flyttede herefter til New York i USA, hvor de fleste af hans kampe blev bokset. 

Dick Nelson opnåede en imponerende rekordliste, men opnåede aldrig en titelkamp. Han mødte blandt andet Young Corbett II (tidligere verdensmester i fjervægt, kampen registreret som en ”No Contest”), og Dixie Kid (tidligere verdensmester i weltervægt, Dick Nelson mødte Dixie Kid fire gange. Den første kamp mod Dixie Kid i 1910 blev vundet efter New York Times' opfattelse, men blev tabt ifølge andre aviser. Tre senere opgør i London blev alle tabt af Nelson. Dick Nelson mødte Mike Glover (tidligere verdensmester i weltervægt, kampen endt uafgjort) og Harry Lewis (tidligere verdensmester i weltervægt, tabt KO 2). Dick Nelson boksede igen i Danmark, da han i 1911 vandt over Bobby Dobbs i København. Efter yderligere et par kampe i USA vendte Dick Nelson tilbage til Europa. 

Dick Nelson boksede 4 kampe mod Waldemar Holberg, herunder en kamp om det skandinaviske mesterskab i weltervægt, som blev vundet af Dick Nelson på knockout i 15. omgang. Dick Nelson boksede sin sidste kamp i Århus den 6. november 1921 mod Emil Christiansen og vandt på knockout i 11 omgang. Dick Nelson døde året efter i en alder af kun 41 år. 

Han boksede 209 kampe med 115 sejre (54 før tid), 34 nederlag og 37 uafgjorte. En række af kampene har ikke officiel vinder, da en del kampe i datiden ikke fik officiel vinder, hvis kampene gik tiden ud. Vinderen blev ofte udpeget af aviserne, der i referaterne kårede en vinder. Antallet af kampe er usikkert. 

De 209 professionelle kampe er det højeste antal opnået af nogen dansk bokser. Dansk-amerikaneren Kid Williams opnåede dog ligeledes 209 kampe.

Noter

Kilder 
 Professionel rekordliste på  boxrec.com

Eksterne henvisninger 
 

Boksere fra Danmark
Personer fra Frederiksberg
Druesorter

Der findes ikke et præcist tal på antallet af druesorter, der anvendes til vinproduktion. Denne liste omfatter nogle af de mest kendte. Vær opmærksom på, at den samme vindrue kan have forskellige navne, alt efter hvor i verden den dyrkes.

Ædeldruer 
Følgende sorter er de såkaldte "ædeldruer":

Blå sorter
 Cabernet Sauvignon Bordeaux
 Pinot noir i Bourgogne
 Syrah i Rhônedalen og i Sydaustralien (hvor den kaldes Shiraz)
 Nebbiolo i Piemonte
 Sangiovese i Toscana

Grønne sorter
 Chardonnay i Bourgogne og Champagne
 Sauvignon blanc i den øverste del af Loiredalen og i Bordeaux
 Chenin blanc Anjou
 Riesling i Tyskland, Østrig og Alsace
 Pinot gris
 Auxerrois

De vigtigste blå druer alfabetisk

De vigtigste grønne druer alfabetisk

Statistisk oversigt

Noter

Se også 
 Vindrue
 Rødvin
 Hvidvin
 Dessertvin
Henry Nielsen (bokser)

Henry Nielsen (22. februar 1915 – 7. maj 1995) var en dansk professionel bokser i mellemvægtsklassen. 

Henry Nielsen debuterede den 16. september 1938 mod tyskeren Heinz Seidler i Berlin. Henry Nielsen blev slået ud i 2. omgang. Henry Nielsen boksede sin første professionelle kamp i Danmark, da han den 10. marts 1940 mødte den tidligere EM-udfordrer Hans Holdt, der med 84 kampe havde en betydelig erfaring. Kampen var fastsat til 10 omgange, men sluttede som en "No contest" efter 6 omganges boksning. Den 29. november 1940 blev Henry Nielsen matchet mod den stærke finne Sten Suvio, der tidligere havde besejret Hans Drescher og Hans Holst, men det lykkedes Henry Nielsen, at besejre finnen på point. Næste kamp blev afviklet 2. juledag 1940 i Hamborg mod tyskeren Fritz Gahrmeister. Gahrmeister havde tidligere tabt til finnen Suvio, men Henry Nielsen inkasserede karrierens 2. nederlag, da han tabte kampen i Hamborg. Efter yderligere et par kampe blev Henry Nielsen matchet mod et af tidens største tyske navne, da han 2. juledag 1941 mødte den tyske mester i weltervægt Gustav Eder. Eder havde 129 kampe bag sig (og yderligere 40 foran sig), og tilføjede også Henry Nielsen til rekordlisten, da han besejrede Nielsen på point. Henry Nielsen boksede yderligere en kamp i Sverige i 1942, og drog senere på året til Italien, hvor han tabte til Luigi Musina i Milano. 

Herefter tvang krigen Henry Nielsen til at indstille karrieren, da der ikke blev arrangeret boksestævner i Danmark og Tyskland, ligesom det ikke længere var muligt at komme til Sverige for at bokse der. Efter krigen genoptog Henry Nielsen karrieren, da han i Sverige mødte sin tidligere modstander Sten Suvio og opnåede uafgjort. Der fulgte en række kampe i Danmark, hvoraf to blev vundet, en blev tabt og atter en match mod Suvio endte uafgjort. Sidste kamp i karrieren fandt sted den 19. januar 1947, hvor Henry Nielsen mødte finnen Koivunen, der med 6 forudgående nederlag i 6 kampe burde have været en overkommelig opgave for Henry Nielsen. Finnen opnåede imidlertid sine eneste sejr i karrieren, da han stoppede Henry Nielsen. Henry Nielsen opnåede 17 kampe (6 sejre (ingen før tid), 7 nederlag (5 før tid), 3 uafgjorte og 1 ”no contest”).

Boksere fra Danmark
Syretal

Syretallet er et mål for indholdet af frie fedtsyrer i et fedtstof, dannet ved hydrolytisk harskning. 
Syretallet angiver, hvor mange milligram kaliumhydroxid der forbruges til neutralisation af de frie fedtsyrer i et gram af fedtstoffet.

Syretallet fungerer som et kvalitetskendetegn ved f.eks. olivenolie og lignende. Den bedste kvalitet har man, når syretallet er nul, og med stigende værdi af syretallet falder fedtstoffets kvalitet tilsvarende.

Ernæring
Carl Nielsen (bokser)

Carl Nielsen (født 16. oktober 1918 – 1991) var en dansk professionel bokser i sværvægtsklassen. 

Som amatørboksede Carl Nielsen for Ik Sparta og Lindholm BK, og vandt DM i sværvægt i 1942, 1944 og i 1945. 

Han debuterede som professionel bokser ved det første professionelle boksestævne i Danmark efter 2. verdenskrig, da han den 4. januar 1946 i København besejrede hollænderen Nico Diessen på knockout i 2. omgang. 

I de første par år af karrieren boksede Carl Nielsen en række kampe i Danmark, hvoraf størstedelen blev vundet. Den 16. februar 1947 blev Carl Nielsen matchet mod den stærke østriger Jo Weidin (Joschi Weidinger) i Aarhus Stadionhal, og opnåede uafgjort efter 8 omgange. I sin første optræden udenfor Skandinavien tabte Carl Nielsen i Paris senere på året til franskmanden Stephane Olek, der netop havde bokset om EM. Ligeledes i 1947 blev Carl Nielsen matchet mod den argentinske sværvægtsmester, Alberto Santiago Lovell, der i Barcelona stoppede Carl Nielsen i 6. omgang. 

Carl Nielsen vandt dog en række kampe i Danmark og i Sverige. Den 19. marts 1948 blev i Göteborg arrangeret en returmatch mod Jo Weidin, der kort forinden havde vundet en såkaldt europæisk turnering med deltagelse af en række af de bedste europæiske sværvægtere. Carl Nielsen blev slået ud i 5. omgang af matchen. Weidin vandt siden EM-titlen i sværvægt. 

Carl Nielsen havde dog fortsat en pæn rekordliste, og han blev således inviteret med i den næste europæiske turnering, der blev afholdt i Bruxelles. Carl Nielsen vandt den første kamp, men tabte i 2. runde atter til Stephane Olek. 

Carl Nielsen boksede herefter en række kampe i Danmark, hvoraf de fleste blev vundet, men modstanderne var forholdsvis svage. Sidste kamp i karrieren blev bokset 31. marts 1950 i KB Hallen, hvor Carl Nielsen tilføjede belgieren Prosper Beck det fjerde nederlag ud af 4 mulige.

Carl Nielsen opnåede 41 kampe inden han i 1950 opgav karrieren. Han opnåede 28 sejre (18 før tid), 10 nederlag og 3 uafgjorte.

Eksterne links 
 Carl Nielsens professionelle rekordliste på boxrec.com

Boksere fra Danmark
Personer fra Aalborg
Bronisław Malinowski

Bronisław Kasper Malinowski (født 7. april 1884 i Krakow, død 16. maj 1942 i New Haven, Connecticut, USA) var en polsk-engelsk antropolog. 

En af de mest betydningsfulde antropologer i det 20. århundrede, der var medstifter af socialantropologi og forgangsmand for deltagerobservation som antropologisk metode i feltstudier, som han udarbejde under 1. Verdenskrig på øgruppen Trobrianderne ved Ny Guinea. Malinowskis feltarbejde var omfattende blandt den melanesiske kultur, der før Malinowskis arbejde var betragtet som primitiv. Han beviste, at den melanesiske kultur, faktisk var højt udviklet igennem deres handels og kommunikationssystem kula, som gav mulighed for status, ægtefæller og værdigenstande. Dette samfundssystem var bundet op på magi og riter, hvilket Malinowski mente kunne forstås i lyset af den materielle kultur der opfyldte den enkeltes behov samt vedligeholde hele samfundet. Deltagerobservation er grundigt feltarbejde, hvor forskeren i længere tid, er og interagere med det samfund han/hun observere. Han lagde stor vægt på, at man studere de sociale relationer og adfærd i deres konkrete kulturelle kontekst. I den første halvdel af det 20. århundrede var Malinowski sammen med A.R Radcliff-Brown med til, at udvikle tanken om funktionalistiske antropologi, der begge var påvirket af Émilie Durkheim. I Malinowskis funktionalistiske antropologi, havde alle mennesker nogle fysiologiske behov som ”reproduktion, mad og husly” hvilket nogle sociale institutioner vil eksisterer for at opfylde. Han beskrev også nogle afledte behov, der blev delt op i fire fundamentale behov (økonomi, social kontrol, uddannelse og politisk organisation), hver af disse har deres egen normer, regler og funktion. Denne fokus på funktion er i dag ophørt, og man bruger ikke dette som den forklarende metode i antropologien. Dog er hans metode med deltagende  observation stadig brugt, og betragtes som Malinowskis største bidrag til antropologien.

Universitetsansættelser 
 London School of Economics
 University of London
 Cornell University
 Harvard University
 Yale University

Bibliografi 
 The Trobriand Islands (1915) 
 Argonauts of the Western Pacific (1922)
 Crime and Custom in Savage Society (1926) 
 The Sexual Life of Savages in North-Western Melanesia (1929)
 Coral Gardens and Their Magic: A Study of the Methods of Tilling the Soil and of Agricultural Rites in the Trobriand Islands (1935)
 The Scientific Theory of Culture (1944)
 Magic, Science, and Religion (1948)
 The Dynamics of Culture Change (1945)
 A Diary In the Strict Sense of the Term(1967)

Personer fra Polen
Personer fra England
Antropologer fra England
Briter i 1900-tallet
Vejle Å

Vejle Å, ofte kaldet Sønderåen, udspringer ved Engelsholm Sø ved Nørup, hvorfra den i Sønderkær i nærheden af Egtved først løber mod syd, hvorefter den løber sammen Egtved Å ikke langtfra Egtvedpigens grav. Herfra løber den mod nordøst, til den udmunder i Vejle Fjord i Vejle havn. Vejle Ådal er cirka 20 km lang.   

Åen har gennem historien været genstand for mange reguleringer i forbindelse med udnyttelse af vandkraft i de mange vandmøller, og ådalen har været udsat for en omfattende dræning med  grøfter, kanaler og pumpestationer, og åen er på flere strækninger kantet af diger. Man har i 1998 genoprettet et stykke af åens naturlige slyngninger ved Haraldskær.

Ravningbroen fra 900-tallet over Vejle Å var, indtil Lillebæltsbroen blev bygget i 1935, Danmarks længste bygningsværk.

Der er formodninger om, at Vejle Å har været sejlbar fra fjorden op til Skibet Kirke, hvor der skal være fundet skibsankre.

Se også 
 Haraldskær
 Haraldskær Fabrik

Eksterne kilder/henvisninger 

 Vejle kommuneatlas 

Vandløb i Danmark
Knud Christoffersen

Knud Christoffersen (født 11. maj 1921 – ??) var en dansk professionel letsværvægtsbokser.

Knud Christoffersen debuterede i december 1947 i KB-Hallen i en uafgjort kamp mod belgieren Fernand Honore, og tabte herefter i januar 1948 sin næste kamp den 30. januar 1948 mod hollænderen Pierre Doorenbosch i København, der siden blev hollandsk mester i klassen. Knud Christoffersen tabte 7 af karrierens 14 kampe (5 sejre og 2 uafgjorte), herunder en returkamp mod Dorrenbosch. Karrierens sidste kamp fandt sted i 1949 i Købehavn, hvor han tabte på point til den hollandske debutant Willy Schagen.

Eksterne henvisninger 
 

Mandlige boksere fra Danmark
Personer fra København
Vejle Ådal

Vejle Ådal er Østjyllands længste og mest markante tunneldal, dannet og udskyllet af sommersmeltevand under sidste istids østjyske iskappe, gennem tusinder af år.

I ådalen løber Vejle Å, og den strækker sig ca. 20 km mod vest fra Vejle og  ender i øst  i Vejle Fjord.

Danmarks Naturfredningsforening fremsatte i marts 2017  forslag til fredning af et areal på 858 hektar i Vejle Ådal. Det drejer sig om en strækning på godt 7 km af dalen, med varierende bredde.

Referencer

Lokaliteter i Vejle Kommune
Junkanoo

Junkanoo, er en festival, der af holdes på Bahamas, hvert år, den 26. december og den 1. januar.

Eksterne henvisninger 

 Officiel hjemmeside

Festivaler
Bahamas
Anslag (film)

Anslag er et udtryk lånt fra musik for begyndelsen i en film. Anslaget er det første punkt i berettermodellen.

Anslaget 
 kan være introduktion og eller starten af filmen.
 er ofte med til at præsentere filmens (hoved)person(er), tid, sted, temaer og kan i nogle tilfælde angive filmens budskab.

Film
Lamba

Lamba før 2011 Lambi (dansk: Lamhauge) er en bygd på den sydlige del af øen Eysturoy i Færøerne og ligger ved Fjorden Lambavík på en tange ud til Skálafjørður. Lamba er en del af Runavíkar kommuna. Husene i bygden følger vejen gennem en smal dal, som ender nede ved den lille bådehavn.

Navneændring 
Bygdens officielle navn var før 2011 Lambi, men det blev ændret af Staðarnavnanevndin (Stednavnenævnet) til Lamba, efter ønske fra folk i bygden, for de havde kaldt den Lamba i mange år. Samtidig fik fem andre færøske bygder også navneændring. Landsverk (Færøernes Vejdirektorat) gik i januar 2011 i gang med at skifte skiltene med disse bygder navne ud med det nye.

Der går en mærket naturskøn vardesti fra Lamba til Rituvík. Turen varer ca. 2 timer.

Historie 
Lamba er en gammel bondebygd nævnt første gang i Færingesagaen 1350, men den kan være ældre. 

Nede ved bygdens landingsplads er der en stor sten, hvor der ifølge sagnet bor huldufólk under den. (Huldufólk er en slags trolde man ikke ønsker at forstyrre, huldre, disse kendes også fra andre Nordiske lande).

Norske Løve var navnet på en ostindiefarer, der forliste på Færøerne d. 31. december 1707. Skibet afgik fra København d. 4. december 1707 og ramtes af adskillige uheld og havarier, før det strandede ved Lambavik nytårsaften i 1707. Omkring 100 mand kom levende i land. Vraget blev begravet under et stenskred. Forliset er emnet for sange, kvad og sagn. Klokken blev bjerget og hænger i domkirken i Thorshavn sammen med en model af skibet. En anden model er ophængt i kirken i Eiði.

Lamba kaldtes Lamhauge på dansk. Færøernes lagmand mellem 1706 og 1752 Sámal Pætursson Lamhauge kom fra bygden og tog navn efter den. Han er (så vidt vides) ikke beslægtet med den nuværende Lamhauge-slægt, der også stammer fra Lamba. De første af denne slægt, der bar navnet Lamhauge, var Jacob Magnussen (f. 1811) og hans kone Anne Cathrine Samuelsdatters (f. 1823) 15 børn. Jacob var kongsbonde i Lamba, og valgte slægtsnavnet Lamhauge til sine børn som følge af navneloven fra 1828.

Billeder

Referencer

Eksterne henvisninger 
 faroeislands.dk
 runavik.fo 

Byer på Færøerne
Eysturoy
SLV (flertydig)

SLV, akronymet henviser til forskellige artikler:

 Statens Luftfartsvæsen – en styrelse under Transport- og Energiministeriet.
 Schweizerischer Leichtathletik Verband – det Schweiziske atletikforbund.
Asger Warburg

Asger Warburg (3. februar 1922 – ?) var en dansk professionel bokser i fjervægtsklassen. 

Asger Warburg boksede som amatør for bokseklubben Gefion. Warburg var en succesfuld amatørbokser, men nåede ikke at vinde det danske mesterskab. Han vandt dog over den senere europamester Jørgen Johansen ved københavnsmesterskabet i 1946. 

Asger Warburg debuterede som professionel bokser den 17. september 1946 i KB Hallen, da han mødte den forholdsvis stærke franskmand Jean Bedin, der som amatør havde vundet Paris-mesterskabet i weltervægt. Warburg tabte til franskmanden på point. 

Warburg boksede i de følgende år en lang række kampe, men de fleste af modstanderne var af tvivlsom kvalitet. Warburg mødte dog den 20. oktober 1950 den belgiske mester Jean Machterlinck, men tabte på en øjenskade. I en returkamp en måned senere tabte Warburg på point. Asger Warburg boksede sin eneste professionelle kamp uden for Skandinavien, da han i karrierens sidste kamp 17. maj 1952 tabte til Altidoro Polidori i Grosetto, Italien på point efter 10 omgange. 

Asger Warburg opnåede 33 kampe (25 sejre (6 før tid), 7 nederlag og 1 uafgjort).

Under krigen af Asger Warburg med i Modstandsbevægelsen. Han blev på et tidspunkt såret af et vådeskud gennem knæet, hvilket dog ikke hindrede ham i at fortsætte boksekarrieren.

Eksterne links 
 Asger Warburgs professionelle rekordliste på boxrec.com

Noter 

Mandlige boksere fra Danmark
Modstandsfolk fra Danmark
Diget (gods)

Diget er dannet ved sammenlægning af 3 store bøndergårde. Gården ligger i Hårslev Sogn, Skovby Herred, Odense Amt, Søndersø Kommune. Hovedbygningen er opført i 1890

Diget Gods er på 180 hektar

Ejere af Diget 

 (1880-1903) Niels Larsen
 (1903-1907) L. A. Berg / J. J. From
 (1907-1927) J. J. From
 (1927-1934) C. Christensen
 (1934-1970) J. Lunnbjerg Sørensen
 (1970-2000) K. A. Lunnbjerg Sørensen
 (2000-2010) Hans Jacob Lunnbjerg Sørensen
 (2010-2018) Diget Landbrug A/S
(2018-) A. Kristensen / K. A. Kristensen

Kilder 
 J. P. Trap: Danmark 5.udgave, Kraks Landbrug

Herregårde i Nordfyns Kommune
Herregårde i Odense Amt
Jens Nielsen (bokser)

Jens Nielsen (født ?? i Hjortshøj) var en bokser, der som amatør i 1930'erne og 1940'erne vandt 7 jyske mesterskaber og blev dansk mester en enkelt gang. Han boksede som professionel i nogle år efter 2. verdenskrig.

Jens Nielsen boksede som amatør for bokseklubben Århus BK og blev jysk mester i 1931 i bantamvægt. Han vandt efterfølgende det jyske mesterskab i 1932 (bantamvægt), 1934 (fjervægt), 1936 (letvægt), 1937 (fjervægt), 1939 (letvægt) og 1944 (fjervægt). Han blev dansk mester i letvægt i 1938. Han deltog i Europamesterskaberne i amatørboksning 1937 men blev stoppet i sin første kamp mod tjekken Kral. 

Jens Nielsen debuterede som professionel bokser efter krigen den 13. marts 1947 i Aarhus Stadionhal mod algieren Battling Hai, med tabte debutkampen, da han blev slået ud i kampens tredje omgang. Kun en uge efter knockoutnederlaget gik Jens Nielsen i ringen igen ved et stævne i Odense, hvor Nielsen boksede forkamp mod franskmanden Sauret, der blev besejret. Stævnets hovedkamp stod mellem netop Battling Hai og den danske favorit Hirsch Demsitz, der dog også tabte til Hai. 

Jens Nielsen boksede to kampe uafgjort i KB Hallen i København og led karrierens andet nederlag mod debutanten Herman Korber, og blev herefter slået ud i en kamp i Rotterdam. Sidste kamp i karrieren fandt sted den 3. september 1948, da Jens Nielsen vandt sin blot anden sejr som professionel, da han besejrede algieren Bencherit, der derved led sit 10. nederlag ud af 11 mulige.

Kilder 
 Oversigt danske mestre 
 JABU's hjemmeside med link til jyske mestre
 Professionel rekordliste på boxrec.com

Boksere fra Danmark
Tjek fødsels- og dødsår
Hydron

En hydron (H+) er det kemiske udtryk for den naturligt forekommende ion af det mindste grundstof hydrogen. Da hydrogenatomet almindeligvis består af én proton og én elektron, vil en hydron derfor som regel være ensbetydende med den proton, der fremkommer, når elektronen afgives. Men dels for at skelne mellem ionen H+ og elementarpartiklen proton, og dels fordi naturligt forekommende hydrogen indeholder en vis andel af deuterium (²H, hvor kernen indeholder én proton og én neutron) og tritium (3H, hvor kernen indeholder én proton og to neutroner), bruger man nu udtrykket hydron om hydrogenionen.

Brugen er dog ikke konsistent og i de fleste ældre bøger henvises til hydrogenionen som en proton.

Man bruger betegnelsen hydron i stedet for den tidligere betegnelse H+ indenfor syre/base kemi. Årsagen til betegnelsen hydron er fordi en proton er det samme som en H+. Protonen (H+) findes aldrig frit i kemien. Protonen kaldes hydron for at vise at den altid vil være en del af et molekyle.

Kationer
Syre-base-kemi
Diget

Diget henviser til forskellige artikler:

 Diget (Uggerby Sogn) – en bebyggelse i Uggerby Sogn, Hjørring Kommune
 Diget (gods) – et ejerlav og en landbrugsejendom i Hårslev Sogn, Nordfyns Kommune
 Diget (højskole) – sundhedshøjskole beliggende mellem Ålbæk og Skagen.
Viggo Frederiksen

Viggo Frederiksen (21. september 1916 i København – 11. december 1993 i Hillerød) var en dansk professionel bokser i fjervægtsklassen.

Som amatør boksede Viggo Frederiksen for Hillerød SK, hvor han vandt det danske mesterskab i fjervægt i 1934. I årene 1935-1943 vandt han DM i både bantamvægt og fjervægt, og opnåede således 17 DM titler. Han deltog i Sommer-OL 1936 i bantamvægt, men tabte sin første kamp til Oscar de Larrazábal.

Han debuterede som professionel den 15. november 1946 mod Sam Benchetrit i KB Hallen, hvor han opnåede uafgjort. Efter yderligere 8 kampe, der resulterede i 4 sejre, 3 uafgjorte og et enkelt nederlag blev han den 6. februar 1948 matchet mod den stærke finne Elis Ask, der havde 9 sejre i 9 kampe. Viggo Frederiksen var overmatchet, og blev slået ud i 4. omgang. Elis Ask vandt siden europamesterskabet i letvægt.

Efter fiaskoen mod Elis Ask blev Viggo Frederiksens modstandere valgt med større omhu, og i de næste 6 kampe besejrede Frederiksen boksere, der udmærkede sig ved kun sjældent at have vundet en professionel boksekamp. Første modstander herefter, der havde flere sejre end nederlag bag sig, var Caliostro Etter, der da også besejrede Frederiksen på point. Det blev herefter til to yderligere sejre over svage modstandere. Sidste kamp blev bokset den 8. april 1949 i KB Hallen mod franskmanden Rosee.

Frederiksen opnåede 19 kampe, vandt de 11 (ingen før tid), tabte de 3 (2 før tid) og opnåede uafgjort 5 gange.

Eksterne henvisninger 
 http://www.sports-reference.com/olympics/athletes/fr/viggo-frederiksen-1.html 
 Viggo Frederiksen's rekordliste på boxrec.com 

Mandlige boksere fra Danmark
Personer fra København
Olympiske boksere fra Danmark
Boksere ved sommer-OL 1936
Tvillinger fra Danmark
Deltagere for Danmark ved sommer-OL 1936
Napoleon Dynamite

Napoleon Dynamite er titlen på en amerikansk komediefilm fra 2004. Filmen er instrueret af Jared Hess og har en længde på cirka 91 minutter.

Medvirkede 

 Jon Heder (Napoleon Dynamite)
 Jon Gries (Uncle Rico)
 Aaron Ruell (Kip Dynamite)
 Efren Ramirez (Pedro Sanchez)
 Diedrich Bader(Rex)
 Tina Majorino (Deb)

Eksterne Henvisninger 

Napoleon Dynamite 

Amerikanske film fra 2005
Komediefilm fra USA
Engelsksprogede film
Diget (højskole)

Diget – højskolen ved Skagen var en sundhedshøjskole etableret i 1985, på en gammel slægtsgård fra 1700-tallet, som er beliggende ved Ålbæk mellem Skagen og Frederikshavn. Den gik konkurs i december 2010, mens de 25 ansatte var på juleferie.

Højskolen tilbød kurser, oftest relateret til livsglæde samt psykiske og fysiske tiltag i forbindelse sundhed.

Slægtsgårdens sidste ejer, Svend Aage Larsen, omdannede ejendommen med bygninger og jordtilliggender til en fond ved navn Digets Fond.

Sundhedshøjskolens fysiske rammer var de gamle bygninger, som efter oprettelsen blev renoveret, og der blev foretaget forskellige udvidelser, i et samarbejde med Hjerteforeningen.

Efter 1 1/2 års renovering 2017/18 åbnede Diget i foråret som Hotel Hvideklit. Hotellet har åbent året rundt, med tilhørende restaurant samt selskabs- og konference faciliteter

Ekstern henvisning/kilde 
Højskolen Diget går konkurs , Nordjyske
 http://hotelhvideklit.com 
https://www.toppenafdanmark.dk/hotel-hvideklit-gdk1100482 

Nedlagte folkehøjskoler i Danmark
Bygninger, konstruktioner og anlæg i Frederikshavn Kommune
Etableret i 1985
Ophørt i 2010